บาทเปิด 33.15 บาทต่อดอลลาร์แนวโน้มอ่อนค่า
เงินบาทเปิดตลาด 33.15 บาทต่อดอลลาร์แนวโน้มอ่อนค่า หลังดอลลาร์แข็งค่ารับคาดการณ์เฟดขึ้นดอกเบี้ยมากกว่าคาด
19 ม.ค. 2565

เมื่อวันที่ 19 ม.ค. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.15 บาท/ดอลลาร์ อ่อนค่าจากเย็นวานที่ปิดตลาดที่ระดับ 33.10 บาท/ดอลลาร์เช้านี้เงินบาทอ่อนค่าจากเย็นวาน หลังทิศทางของดอลลาร์สหรัฐแข็งค่าขึ้น โดยวันนี้มองแนวโน้มเงินบาทน่าจะเคลื่อนไหวไปในทิศทางที่อ่อนค่า ตลาดยังมีความกังวลต่อภาวะเงินเฟ้อของสหรัฐ และเริ่มมองว่าการประชุมคณะกรรมการกำหนดนโยบายการเงินของธนาคารกลางสหรัฐ (FOMC) ในเดือนมี.ค. อาจจะตัดสินใจปรับขึ้นดอกเบี้ยอีก 0.50% จากเดิมที่เคยมองไว้เพียง 0.25%ขณะที่ปัจจัยในประเทศ ยังไม่มีอะไรใหม่ ตลาดค่อนข้างไพรส์อินกับข่าวเรื่องจะกลับมาเปิดรับนักท่องเที่ยวในรูปแบบ Test &amp; Go ไปพอสมควรแล้วนักบริหารเงิน คาดว่า วันนี้เงินบาทจะเคลื่อนไหวในกรอบ 33.05 - 33.25 บาท/ดอลลาร์